शरद यादव कहले - के हवे पासवान, का उ हमार प्रवक्ता हवे?
नई दिल्ली - जनता दल यूनाइटेड के राष्ट्रीय अध्यक्ष शरद यादव, एनडीए में शामिल होखे के सभ खबर के खंडन करत लोक जनशक्ति पार्टी के नेता राम विलास पासवान प बरसले।
शरद यादव कहले - पासवान के हवे? का उ हमार प्रवक्ता हवे? उ के हवे हमरा बदला में बयान देवेवाला? अगर हमके एनडीए में शामिल होखे के होई, त हम चुपचाप ना करब। इ सभ एनडीए के कुछ लोग मनगढ़ंत कहानी हटे।
एकरा से पहिले सोमवार के पासवान अयीसन संकेत देले रहन जेकरा से लागत रहे कि शरद यादव एनडीए में शामिल होखेवाला बाड़े।
पासवान कहले रहन - नवंबर-दिसंबर महिना में बिहार के विधानसभा के चुनाव हो सकता। जदयु में फूट पर चुकल बा अवुरी खबर बा कि शरद यादव खुद एनडीए में शामिल होखेवाला बाड़े।
असल में शरद यादव के एनडीए में शामिल होखेवाला विवाद के जर में राष्ट्रिय लोक समता पार्टी के अध्यक्ष अवुरी केंद्रीय मंत्री उपेंद्र कुशवाहा के मई महिना में दिहल उ बयान बा जवना में उ कहले रहन कि, “अगर शरद यादव भी एनडीए में शामिल हो जईहे त आपके अचरज ना होखे के चाही”।
लोकसभा चुनाव में बरियार हार के बाद नीतीश अवुरी शरद के बीच बढ़त दूरी अवुरी शरद यादव के ओर से नीतीश के खिलाफ आईल बयान के बाद से अयीसन चर्चा लगातार होखता कि, शरद यादव भाजपा में शामिल हो सकतारे।
पार्टी से जुड़ल सूत्र के कहनाम बा कि, शरद भाजपा संगे रिश्ता के तुरल ना चाहत रहन, लेकिन नीतीश के दबाव में उनुका हामी भरे के परल। जब लोकसभा चुनाव में पार्टी हारल त शरद हार के सभ जिम्मेवारी नीतीश प डाल देले। इहे कारण रहल कि, नीतीश अवुरी शरद के बीच में दूरी आईल अवुरी शरद के पार्टी छोड़े के खबर के बल मिलल।
bho_Deva bho_Deva bho_Deva bho_Deva bho_Deva bho_Deva bho_Deva bho_Deva